CELEX: 62022TN0170
Language: lt
Date: 2022-03-31 00:00:00
Title: Byla T-170/22: 2022 m. kovo 31 d. pareikštas ieškinys byloje Telefónica de España / Komisija

2022 5 23   
            
            
               LT
            
            
               Europos Sąjungos oficialusis leidinys
            
            
               C 207/50
            
         
      2022 m. kovo 31 d. pareikštas ieškinys byloje Telefónica de España / Komisija
      
      (Byla T-170/22)
      (2022/C 207/66)
      Proceso kalba: anglų
      
         Šalys
      
      
         Ieškovė: Telefónica de España, SA (Madridas, Ispanija), atstovaujama lawyer F. González Díaz, Barrister-at-Law P. Stuart ir lawyer J. Blanco Carol
      
         Atsakovė: Europos Komisija
      
         Reikalavimai
      
      Ieškovė Bendrojo Teismo prašo:
      
                  —
               
               
                  panaikinti 2022 m. sausio 21 d. Komisijos sprendimą dėl kvietimo dalyvauti pirkime DIGIT/A3/PR/2019/RP/010 – Europinės telematinių tinklų paslaugos valstybės valdymo institucijoms (TESTA),
               
            
                  —
               
               
                  taikyti bet kokią kitą priemonę, kurią Bendrasis Teismas laiko esant tinkamą šiomis aplinkybėmis,
               
            
                  —
               
               
                  bet kokiu atveju priteisti iš Komisijos apmokėti ieškovės teisinių paslaugų išlaidas ir kitas rinkliavas bei išlaidas, patirtas dėl šio ieškinio.
               
            
         Ieškinio pagrindai ir pagrindiniai argumentai
      
      Grįsdama ieškinį ieškovė remiasi šešiais pagrindais.
      
                  1.
               
               
                  Pirmasis ieškinio pagrindas grindžiamas tuo, kad atsakovė padarė teisės klaidą, taip pat faktinių ir vertinimo klaidų, nes nubaudė konsorciumą (1) už tai, kad šis nepateikė informacijos, kurios nebuvo reikalaujama pirkimo dokumentuose, ir taip pažeidė skaidrumo principą.
               
            
                  2.
               
               
                  Antrasis ieškinio pagrindas grindžiamas tuo, kad atsakovė padarė teisės klaidą, taip pat faktinių ir vertinimo klaidų, nes neįvertino pasiūlymo (2) balais, kaip buvo nurodyta pirkimo dokumentuose, ir taip pažeidė skaidrumo ir teisinio saugumo principus.
               
            
                  3.
               
               
                  Trečiasis ieškinio pagrindas grindžiamas tuo, kad atsakovė padarė teisės klaidą, taip pat faktinių ir vertinimo klaidų, nes nenustatė aiškių ir nedviprasmiškų laimėtojo nustatymo kriterijų ir nesuteikė informacijos, būtinos norint suprasti pasiūlymui skirtus balus, ir taip pažeidė skaidrumo, teisinio saugumo principus ir teisę į gynybą.
               
            
                  4.
               
               
                  Ketvirtasis ieškinio pagrindas grindžiamas tuo, kad atsakovė padarė teisės klaidą, taip pat faktinių ir vertinimo klaidų, nes neprašė pateikti paaiškinimų, kai tai daryti buvo galima ir naudinga, ir taip pažeidė gero administravimo ir procedūros sąžiningumo principus.
               
            
                  5.
               
               
                  Penktasis ieškinio pagrindas grindžiamas tuo, kad per pirkimo procedūrą buvo pažeisti pagrindiniai ES teisės principai.
               
            
                  6.
               
               
                  Šeštasis ieškinio pagrindas grindžiamas tuo, kad atsakovė, nesiėmusi jokių priemonių, skirtų apsaugoti SESV 346 straipsnyje įtvirtintą valstybių narių teisę neteikti informacijos, kurios atskleidimą jos laiko prieštaraujančiu gyvybiniams savo saugumo interesams, padarė teisės klaidą, taip pat pažeidė vienodo vertinimo principą.
               
            
         (1)  Kaip nurodyta ieškinyje, „konsorciumą“ sudaro Telefonica de España, ieškovė ir dar du subjektai.
      
         (2)  „Pasiūlymas“ suprantamas kaip konsorciumo pateiktas konkurso pasiūlymas.